**Ivar Justus Tengbom**, født 7. april 1878 på Nynäs gård i Vireda sogn, død 6. august 1968 i Stockholm, var en svensk arkitekt og embetsmann. Hans mest kjente verk er Stockholms konserthus og Tändstickspalatset.

Utdannelse og studiereiser
--------------------------

Ivar Tengbom studerte ved Chalmers tekniska högskola i Göteborg og på Kungliga Konstakademiet i Stockholm, som han ble uteksaminert fra i 1901 med kongelig medalje. Deretter fulgte studiereiser til Danmark 1903 og Frankrike 1905-06.

Liv och virke
-------------

Ivar Tengboms märke på Kungsträdgårdsgatan 10 i Stockholm, 2014
### Tengbom arkitekter

1906 åpnet Tengbom arkitektkontoret Tengbom arkitekter, og etter et titall år hadde kontoret 25 ansatte. Sønnen Anders Tengbom (1911-2009) og dennes sønner, interiørarkitekt Jonas Tengbom og arkitekt Svante Tengbom, har også arbeidet for Tengbom arkitekter og ført sin farfars, Ivar Tengboms arv videre. I 2006 fylte Tengbom arkitekter hundre år og er dermed ett av verdens eldste arkitektkontor, fortsatt i virksomhet.

### Samarbeide med Ernst Torulf

Sammen med kompanjongen, Ernst Torulf deltok Ivar Tengbom i årene 1903-1912 i en rekke arkitektkonkurranser som ble et gjennombrudd for nasjonalromantikken, som Engelbrektskyrkan (1906), hvor de tok andreplassen, og Borås rådhus (1907) samt Högalidskyrkan (1911) som de vant.

### 1910-tallet - Nasjonalromantikk

I 1915 ble bygningen for Stockholms Enskilda Bank i Kungsträdgården i det sentrale Stockholm, innviet samtidig med bygget for Stockholms Enskilda Bank i Hornsgatan. I denne perioden tegnet han også to rikmannsvillaer i Diplomatstaden i Stockholm. Spenshults Sanatorium i Halland ble innviet i 1913. I 1917 ble byggingen av Bolltorps Sanatorium utenfor Alingsås fullført. Dette hadde han tegnet på oppdrag av Älvsborg län.

Tengbom var professor ved Kungliga Konsthögskolan 1915–1920.

### 1920-tallet - Nordisk klassisisme

I 1920 kom Ivar Tengboms store gjennombrudd da han vant konkurransen om Stockholms konserthus. Konserthuset som ble bygget i 1924-26 var en total manifestasjon av den nordiske klassisismen i Sverige på denne tid, og bygget vakte internasjonal oppmerksomhet og ble kjent som *Nyklassisistisk arkitektur*. De følgende årene var Tengbom en flittig og pålitelig arkitekt. Han tegnet blant annet flere bygg for Stockholms Enskilda Bank (1915), Handelshøyskolen i Stockholm (1925) ved Sveavägen 65 og Tändstickspalatset (1928) ved Kungsträdgården for finansmannen Ivar Kreuger.

Tengbom var generaldirektør for Byggnadsstyrelsen 1924–1936.

### 1930-tallet - Funksjonalismen

På begynnelsen av 1930-tallet hadde han som sin kollega Gunnar Asplund, dreid over til en stram funksjonalisme, som kom tilkjenne i Esselte-huset (1928-34) ved Vasagatan, Citypalatset (1930-32) på Norrmalmstorg, Himmelfärdskyrkan i Höganäs, samt to av Tobakksmonopolets bygg (1930-32), respektive (1933-1938) i Maria Bangata står som fremste eksempel; her var den radikale funksjonalisten Nils Ahrbom en betydningsfull medarbeider.

### 1940-tallet

Til Ivar Tengboms arbeider hører også Värmekyrkan i Norrköping samt en av bygningene i kvartalet Kåkenhus i Norrköpings industrilandskap. Han har også tegnet vanntårnet som står i Tornparken i Sundbyberg. Ett av hans siste store arbeider var Bonnierhuset i Stockholm som han gjennomførte i 1946 sammen med sønnen Anders Tengbom, etter en førstepremie i arkitektkonkurransen i 1937. I årene 1947-49 gjennomførte Ivar Tengbom en stor restaurering av Skara domkirke, hvor et gjennomgripende tema var innredningsdetaljer fra ulike epoker som skulle komplettere, spille 
sammen med hverandre i kirkerommet. Dette i skarp kontrast til den tidigere historiske tradisjonen, bl. a. representert av Helgo Zettervall.

Utmerkelser
-----------

* Ledamot av Ingenjörsvetenskapsakademien 1925
* Teknologie æresrsdoktor ved Chalmers tekniska högskola 1957.

Familie
-------

Ivar Tengbom var gift mellom 1905 og 1927 med Hjördis Nordin-Tengbom, og i dette ekteskapet ble sønnen Anders Tengbom og datteren, fūrstinne Ann Mari von Bismarck født. I 1931 giftet Tengbom seg på nytt, nå med grevinne Madeleine Douglas.

Ivar Tengbom ble urnebegravet ved Högalidskyrkan i Stockholm.

Arbeider i utvalg, bilder
-------------------------

* Sachsska barnesykehus (1911)Sachsska barnesykehus (1911)
* Tillbergska villan (1918-1919) på Laboratoriegatan 10 (alternativt Nobelgatan 9)Tillbergska villan (1918-1919) på Laboratoriegatan 10 (alternativt Nobelgatan 9)
* Handelshøgskolen i Stockholm (1925) på Sveavägen 65Handelshøgskolen i Stockholm (1925) på Sveavägen 65
* Stockholms konserthus (1924-1926) ved HötorgetStockholms konserthus (1924-1926) ved Hötorget
* Citypalatset (1930-1932) på Norrmalmstorg 1-3Citypalatset (1930-1932) på Norrmalmstorg 1-3
* Esselte-huset (1928-1934) på Vasagatan 14-18Esselte-huset (1928-1934) på Vasagatan 14-18
* Tobaksmonopolets fabrik (1933-1939) hjørnet Maria Bangata-Maria SkolgataTobaksmonopolets fabrik (1933-1939) hjørnet Maria Bangata-Maria Skolgata
* Bonnierhuset (1949) på Torsgatan 21Bonnierhuset (1949) på Torsgatan 21

Referanser
----------

1. 1 2   Archive of Fine Arts, cs.isabart.org, abART person-ID 139933, besøkt 1. april 2021[Hentet fra Wikidata]
2. 1 2   Tengbom, Ivar[Hentet fra Wikidata]
3. 1 2   Akademie der Künste Berlin, oppført som Ivar Tengborn, ADK member ID 53634, besøkt 9. oktober 2017[Hentet fra Wikidata]
4. 1 2   Arkitekter verksamma i Sverige, utgitt 11. juli 2014[Hentet fra Wikidata]
5. ↑   Arkitekter verksamma i Sverige, utgitt 9. januar 2015[Hentet fra Wikidata]
6. ↑  Chalmers: Hedersdoktorer Arkivert 9. februar 2009 hos Wayback Machine. lest 14. april 2009

Litteratur
----------

* *Svensk arkitektur: ritningar : 1640-1970 = Swedish architecture : drawings : 1640-1970* **(swe)**. Stockholm: Byggförl. i samarbete med Arkitekturmuseet. 1986. ISBN 91-85194-67-0.
* KulturNav: Tengbom, Ivar
* *Arkitekten Ivar Tengbom: byggnadskonst på klassisk grund* **(swe)**. Stockholm: Byggförl. 2001. ISBN 91-7988-205-6.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** ULAN **·** CiNii **·** KulturNav
 |